Document ID: 32007D0804

ROZHODNUTIE KOMISIE
zo 6. decembra 2007,
ktorým sa mení a dopĺňa rozhodnutie 2002/627/ES, ktorým sa zriaďuje Európska skupina regulátorov pre elektronické komunikačné siete a služby
(Text s významom pre EHP)
(2007/804/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Komisie 2002/627/ES z 29. júla 2002, ktorým sa zriaďuje Európska skupina regulátorov pre elektronické komunikačné siete a služby (1), a najmä na jeho článok 4 ods. 2,
keďže:
(1)
V súlade s článkom 4 ods. 2 rozhodnutia 2002/627/ES má Komisia prehodnocovať zoznam príslušných regulačných orgánov zriadených každým členským štátom, ktoré sú zodpovedné za priebežný dohľad nad trhom s elektronickými komunikačnými sieťami a službami.
(2)
Zoznam príslušných regulačných orgánov je potrebné aktualizovať vzhľadom na pristúpenie Bulharska a Rumunska a na zmeny zavedené niektorými členskými štátmi, ktoré sa týkajú názvov a zodpovednosti týchto orgánov,
ROZHODLA TAKTO:
Článok 1
Príloha k rozhodnutiu 2002/627/ES sa nahrádza textom v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
V Bruseli 6. decembra 2007

Labels: 12
3
15